**МОДЕЛ ОДЛУКЕ О УНИФОРМИ, ОЗНАКАМА НА УНИФОРМИ И НАЧИНУ НОШЕЊА УНИФОРМЕ КОМУНАЛНИХ МИЛИЦИОНАРА**

 На основу члана 32. став 6. Закона о локалној самоуправи („Службени гласник РС“, бр. 129/07, 83/14 – други закон, 101/16 – други закон и 47/18), члана 47. став 3. Закона о комуналној милицији („Службени гласник РС“, број 49/19) и члана \_\_\_ Статута општине/града \_\_\_\_\_\_\_\_\_\_\_ („Службени лист општине/града \_\_\_\_\_\_\_\_\_\_\_\_\_“, број \_\_\_\_\_\_), Скупштина општине/града \_\_\_\_\_\_\_\_\_\_\_\_\_\_, на седници одржаној \_\_\_\_\_\_\_\_\_\_\_\_\_\_ године, по претходно добијеној сагласности министарства надлежног за систем локалне самоуправе (сагласност број \_\_\_\_\_ од \_\_\_\_\_\_\_\_\_\_\_ године), донела је

**О Д Л У К У**

**О УНИФОРМИ, ОЗНАКАМА НА УНИФОРМИ И НАЧИНУ НОШЕЊА УНИФОРМЕ**

**КОМУНАЛНИХ МИЛИЦИОНАРА**

1. **УВОДНЕ ОДРЕДБЕ**

**Члан 1.**

Овом одлуком прописују се изглед униформе, ознаке на уформи и начин ношења униформе комуналних милиционара и, с тим у вези, делови униформе и време њиховог ношења, као и начин задужења, замене и раздужења униформе.

 Униформа комуналног милиционара, у смислу ове одлуке, јесте службено одело комуналног милиционара, састављено од прописаних делова и ознака.

**Члан 2.**

 Униформа комуналног милиционара је основна, додатна и свечана.

1. **ОСНОВНА УНИФОРМА**

**Члан 3.**

 Делови основне униформе комуналног милиционара су:

1. беретка;
2. шапка са навлаком за шапку (зимска и летња);
3. поткапа;
4. панталоне зимске (мушког и женског кроја);
5. панталоне летње (мушког и женског кроја):
6. каиш;
7. сукња (зимска и летња);
8. кошуља са дугим рукавима;
9. кошуља са кратким рукавима;
10. мајица са кратким рукавима;
11. мајица са дугим рукавима;
12. мајица са дугим рукавима и крагном;
13. џемпер;
14. јакна зимска са капуљачом;
15. јакна;
16. чарапе зимске и летње (мушке и женске);
17. ципеле полудубоке;
18. ципеле плитке (мушке и женске);
19. рукавице (мушке и женске);
20. кишни мантил.[[1]](#footnote-1)

**Члан 4.**

 Делове основне униформе комуналног милицонара су следећег изгледа:

1. беретка је \_\_\_\_\_\_\_\_ боје,[[2]](#footnote-2) класичног облика, са машински извезеним грбом општине/града\_\_\_\_\_\_\_\_\_\_\_\_ на средини чеоног дела, на подлози \_\_\_\_\_\_\_\_\_ боје;
2. шапка је \_\_\_\_\_\_\_\_\_ боје, класичног облика, са машински извезеним грбом општине/града \_\_\_\_\_\_\_\_\_\_ на подлози \_\_\_\_\_\_\_\_\_\_\_ боје, која се налази на средини чеоног дела, с тим што је летња шапка израђена од лакше тканине, а навлака за шапку је исте боје, облика прилагођеног за навлачење на шапку и израђена од водонепропусног материјала од лагане тканине;
3. потпака је \_\_\_\_\_\_\_\_\_\_\_ боје, израђена од плетене вуне;
4. панталоне зимске, мушке и женске, израђене су од тканине \_\_\_\_\_\_\_\_\_\_ боје и уобичајеног кроја, око појаса са потребним бројем држача за каиш ширине 50 мм, испод појаса, са урезаним џеповима с леве и десне стране и џепом с преклопом на задњој страни који се закопчава дугметом, са ногавицама без манжетна, ширине на доњем крају од 220 до 260 мм, на чијем предњем делу с унутрашње стране је причвршћена свилена постава, а на крајевима доњег дела ногавице с унутрашње стране ивице су општивене (ојачане) траком;
5. панталоне летње, мушке и женске, израђене су од тканине \_\_\_\_\_\_\_\_\_ боје и истог су кроја као и панталоне зимске;
6. каиш је кожни, \_\_\_\_\_\_\_\_\_\_\_\_ боје;
7. сукња је израђена од тканине \_\_\_\_\_\_\_\_\_\_ боје, класичног кроја, дужине до колена, а закопчава се са задње стране дугметом и патент затварачем, с тим што је летња сукња израђена од лакше тканине;
8. кошуља са дугим рукавима израђена је од тканине \_\_\_\_\_\_\_\_\_\_ боје, закопчава се скривено пластичним дугмадима, крагна је класичног кроја, има два нашивена џепа с преклопом у висини груди који се скривено закопчавају, изнад десног џепа има чичак траку за натпис „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_“, а изнад левог џепа за грб општине/града \_\_\_\_\_\_\_\_\_\_\_\_, на раменима су пришивени држачи за нараменице са ознакама звања које се закопчавају дугметом \_\_\_\_\_\_\_\_\_ боје, на леђима у висини струка налазе се два затезача с рупицама и четири дугмета, а на оба рукава пришивена је чичак трака за ознаку „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_\_\_\_“;
9. кошуља са кратким рукавима израђена је према опису из претходне тачке, с тим што је чичак трака за ознаку „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_“ пришивена на 50 мм од крајева доњег дела кратких рукава;
10. мајица са кратким рукавима је \_\_\_\_\_\_\_\_\_\_ боје и класичног облика, прилагођена за ношење испод кошуље са кратким рукавима, израђена од памучне тканине, с тим што је округли изрез око врата израђен од двоструке тканине ојачане еластичним нитима (ликром);
11. мајица са дугим рукавима је \_\_\_\_\_\_\_\_\_\_ боје и класичног облика, прилагођена за ношење испод кошуље са дугим рукавима, израђена као мајица под тачком 10) овог члана;
12. мајица са дугим рукавима и крагном је од памучне тканине \_\_\_\_\_\_\_\_\_ боје, са машински израђеним натписом „КОМУНАЛНА МИЛИЦИЈА“ на леђима, а са предње стране, у висини груди, са пришивеном чичак траком за ознаку „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_“;
13. џемпер је плетени, \_\_\_\_\_\_\_\_\_\_\_\_ боје, с високим оковратником који са предње стране има патент затварач дужине 200 мм, на раменима и лактовима је ојачан тканином исте боје, руб џемпера и рукава завршава се ранфлом исте боје, на оба рукава је пришивена чичак трака за ознаку „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_\_\_\_\_“, на предњој десној страни, у висини груди је чичак трака за натпис „КОМУНАЛНА МИЛИЦИЈА“, с леве стране чичак трака за ознаку радног места комуналног милиционара, а на раменима су пришивени држачи за нараменице са ознакама звања које се закопчавају дугметом \_\_\_\_\_\_\_\_\_\_\_\_\_\_\_ боје;
14. јакна зимска са капуљачом израђена је од синтетичког водонепропусног материјала \_\_\_\_\_\_\_\_\_\_ боје, закопчава се патент затварачем и чичак траком, на предњој страни има четири џепа с преклопима који се причвршћују чичак траком, изнад левог горњег џепа је подлога за грб општине/града \_\_\_\_\_\_\_\_\_\_\_, доњи џепови садрже џеп у џепу са приступом с горње стране испод преклопа и са стране, рукави су из два дела са нашивеном манжетном која се закопчава чичак траком, крагна је класична, позади са прорезом за смештај капуљаче која се причвршћује, изнад десног џепа у висини груди је чичак трака за натпис „КОМУНАЛНА МИЛИЦИЈА“, на раменима су пришивени држачи за нараменице с ознакама звања које се закопчавају дугметом \_\_\_\_\_\_\_\_\_ боје, на оба рукава пришивена је чичак трака за ознаку „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_“, а на унутрашњој страни јакне са предње стране је патент затварач којим се причвршћује уложак, са леве стране су два џепа и џеп за радио станицу или телефон и са десне стране два џепа;
15. јакна је израђена од синтетичког водонепропусног материјала \_\_\_\_\_\_\_\_\_\_ боје, закопчава се затварачем који служи и за спајање са зимском јакном због чега је јакна и израђена тако да се може носити и посебно и као уложак, на предњем делу јакне горе су са сваке стране нашивени џепови који се затварају патент затварачем с преклопом који се причвршћује чичак траком, а доле су косо урезани џепови, изнад горњег левог џепа је подлога за грб општине/града \_\_\_\_\_\_\_\_\_\_\_, изнад горњег десног џепа је причвршћена чичак трака за натпис „КОМУНАЛНА МИЛИЦИЈА“, рукави су из два дела с нашивеном манжетном која се стеже ушивеном еластичном траком, на раменима су пришивени држачи за нараменице са ознакама звања која се закопчавају дугметом \_\_\_\_\_\_\_\_\_\_ боје, а на оба рукава је пришивена чичак трака за ознаку „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_\_\_“;
16. чарапе зимске и летње су памучне, \_\_\_\_\_\_\_\_\_\_\_\_\_\_\_ боје;
17. ципеле полудубоке, висине око 190 мм, израђене су од хидрофобиране коже \_\_\_\_\_\_\_\_\_\_\_\_ боје с гуменим ђоном исте боје, горњи део ципеле израђен је тако да се ципела у потпуности затвара, језик и крагна ципеле подложени су сунђером, а горњи део и ђон ципеле су спојени лепљењем;
18. ципеле плитке су \_\_\_\_\_\_\_\_\_\_\_ боје, модерног кроја и на везивање, израђене од хидрофобиране коже, а горњи део ципеле је са споњне стране пришивен за ђон ципеле;
19. рукавице су \_\_\_\_\_\_\_\_\_\_\_ боје, кожне, класичног кроја са прстима;
20. кишни мантил је \_\_\_\_\_\_\_\_\_\_\_ боје с капуљачом, израђен од гумиране тканине, са обе стране закопчава се дрикерима, у спољној ивици капуљаче је тунел с траком за затезање, на оба рукава испод рамена ушивена је ознака „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_\_\_\_“, а на задњој страни кишног мантила ознака „КОМУНАЛНА МИЛИЦИЈА“.
21. **ДОДАТНА УНИФОРМА**

**Члан 5.**

 Делови додатне униформе комуналних милционара који обављају одређене послове остваривања надзора у јавном градском, приградском и другом локалном саобраћају, као и друге послове одређене прописима општине/града у вези са саобраћајем, су:

1. бела навлака за шапку;
2. бело нарукавље;
3. рефлектујуће нарукавље;
4. беле рукавице;
5. рефлектујући прслук.

**Члан 6.**

 Делови додатне униформе комуналних милицонара који обављају послове из члана 5. ове одлуке су следећег изгледа:

1. бела навлака за шапку израђена је од лагане тканине и облика прилагођеног за навлачење на шапку;
2. бело нарукавље израђено је од лагане тканине и облика прилагођеног за навлачење на оба рукава униформе;
3. рефлектујуће нарукавље израђено је од лагане тканине на коју су по дужини пришивене траке од рефлектујућег материјала, а облика су прилагођеног за навлачење на оба рукава униформе;
4. беле рукавице израђене су од лаганог материјала и класичног су кроја са прстима;
5. рефлектујући прслук израђен је од лаганог материјала јарке наранџасте боје с нашивеним рефлектујућим тракама беле боје и рефлектујућим натписом беле боје „КОМУНАЛНА МИЛИЦИЈА“ на леђима, с тим што је кројем прилагођен за ношење на основној униформи комуналних милиционара.
6. **СВЕЧАНА УНИФОРМА**

**Члан 7.**

Свечана униформа комуниланих милиционара састоји се од одређених делова основне униформе и додатних делова који униформу чине свечаном.

 Делови основне униформе од којих се састоји свечана униформа су:

1. шапка са навлаком за шапку;
2. панталоне (мушке, односно женске);
3. каиш;
4. сукња;
5. јакна зимска са капуљачом;
6. јакна;
7. чарапе (мушке, односно женске);
8. ципеле полудубоке;
9. ципеле плитке.

Додатни делови који униформу чине свечаном су:

1. бела свечана кошуља са дугим рукавима (мушка, женска);
2. бела свечана кошуља са кратким рукавима (мушка, женска);
3. свечана кравата;
4. игла за кравату.

**Члан 8.**

 Делови свечане униформе из члана 7. став 3. ове одлуке су следећег изгледа:

1. бела свечана кошуља са дугим рукавима (мушка, женска) калсичног је кроја, с једним џепом без преклопа;
2. бела свечана кошуља са кратким рукавима (мушка, женска) закопчава се са шест дугмади, на предњој страни у висини груди има два џепа са преклопима који се закопчавају дугметом, изнад левог џепа је подлога за грб општине/града \_\_\_\_\_\_\_\_\_\_, на раменима су пришивени држачи за нараменице са ознакама звања који се закопчавају дугмадима, а на оба рукава пришивена је чичак трака за ознаке „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_“;
3. свечана кравата је \_\_\_\_\_\_\_\_\_\_\_ боје, на везивање, са стилизованим грбом општине/града \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ боје;
4. игла за кравату је израђена тако да је на њеном видљивом делу стилизован натпис „КОМУНАЛНА МИЛИЦИЈА“.
5. **ЗАДУЖЕЊЕ, ЗАМЕНА И РАЗДУЖЕЊЕ УНИФОРМЕ**

**Члан 9.**

Комунални милиционари задужују и носе униформу на основу налога начелника комуналне милиције или лица које он овласти.

**Члан 10.**

 Лице које се прима у службу за обављање послова комуналног милиционара или се распореди на радно место комуналног милиционара задужује основну униформу, додатну униформу и ознаке на униформи комуналног милиционара.

 Лице које изгуби својство комуналног милиционара дужно је да врати све делове основне и додатне униформе и ознаке на униформи.

**Члан 11.**

 Делови свечане униформе из члана 7. став 3. ове одлуке задужују се само једанпут, приликом првог задужења по ступању у службу, и у случају губитка својства комуналног милиционара могу се, без службених ознака на белој кошуљи са кратким рукавима, задржати као успомена на рад у комуналном милицији.

**Члан 12.**

 Делови основне и додатне униформе задужују се у следећој количини и с роковима употребе појединих делова, и то:

1. беретка, један комад, две године;
2. шапка са навлаком за шапку (зимска и летња), по један комад зимске и летње, једна година;
3. поткапа, два комада, прво задужење;
4. панталоне зимске (мушке, женске), два пара, једна година;
5. панталоне летње (мушке, женске), два пара, једна година;
6. каиш, један комад, седам година;
7. сукња (зимска и летња), по два комада, две године;
8. кошуља са дугим рукавима, три комада, једна година;
9. кошуља са кратким рукавима, пет комада, једна година;
10. мајица са кратким рукавима, пет комада, једна година;
11. мајица са дугим рукавима, два комада, једна година;
12. мајица са дугим рукавима и крагном, два комада, једна година;
13. џемпер, један комад, две године;
14. јакна зимска са капуљачом, један комад, три године;
15. јакна, један комад, три године;
16. чарапе зимске и летње (мушке, женске), 10 пари летњих и пет пари зимских, једна година;
17. ципеле полудубоке, један пар, две године;
18. ципеле плитке (мушке, женске), један пар, једна година;
19. рукавице (мушке, женске), један пар, четири године;
20. кишни мантил, један комад, пет година;
21. бела навлака за шапку, два комада, једна година;
22. бело нарукавље, два пара, једна година;
23. рефлектујуће нарукавље, два пара, једна година;
24. беле рукавице, два пара, једна година;
25. рефлектујући прслук, један комад, једна година.

**Члан 13.**

 Приликом првог задужења униформе, односно приликом прве набавке делова униформе, комуналном милиционару отвара се лични картон задужења.

**Члан 14.**

 Делови основне, додатне и свечане униформе који су оштећени или уништени приликом вршења службе или у вези са вршењем службе замењују се на основу захтева непосредно надређеног комуналног милиционара, односно начелника Одељења комуналне милиције.

 У случају замене делова униформе, комунални милиционар враћа замењени део униформе из става 1. овог члана са ознакама.

1. **ВРЕМЕ И НАЧИН НОШЕЊА УНИФОРМЕ**

**Члан 15.**

 Начелник Одељења комуналне милиције, зависно од годишњег доба и временских услова, одређује период ношења зимске и летње униформе.

**Члан 16.**

 Свечана униформа носи се у дане државног празника, општинских/градских свечаности и по налогу руководиоца комуналне милиције у другим приликама.

 На прописан начин, комунални милиционари могу носити одликовања на свечаној униформи.

**Члан 17.**

 Комунални милиционар не сме носити униформу или делове униформе са ознакама за време коришћења годишњег одмора, боловања, удаљења са дужности, као учесник јавних окупљања и у другим случајевима кад је ван службе.

**Члан 18.**

 Униформа се мора стално одржавати, носити и држати у чистом и уредном стању.

 Поједини делови основне униформе морају се носити на следећи начин:

1. беретка се носи накривљена на десну страну главе тако да покрива део потиљка и половину чела;
2. шапка се носи тако да ивица обода шапке стоји водоравно по линији највећег обима главе;
3. панталоне се носе тако да доња ивица каиша буде на кости кука, а предњи шав панталона достиже врх горњег дела ципеле;
4. сукња се носи тако да буде у висини колена, односно највише 25 мм изнад или испод прегиба ноге иза колена;
5. кошуље се носе закопчане и увучене у панталоне, односно сукњу;
6. јакне се носе закопчане, а у затвореним просторијама могу се носити и откопчане.

**Члан 19.**

 По одобрењу начелника комуналне милиције делови униформе могу се дати на послугу за потребе снимања филма, позоришне представе и сличних активности.

1. **ОЗНАКЕ НА УНИФОРМИ**

**Члан 20.**

 Ознаке на униформи су:

1. ознака са натписом „КОМУНАЛНА МИЛИЦИЈА“;
2. ознака са натписом „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_\_\_“;
3. ознака са грбом општине/града \_\_\_\_\_\_\_\_\_\_;
4. ознака презимена, идентификационог броја и положаја;
5. ознака звања.

**Члан 21.**

 Ознака са натписом „КОМУНАЛНА МИЛИЦИЈА“ је у облику правоугаоника димензија 140X50 мм и представља подлогу \_\_\_\_\_\_\_\_\_\_\_\_\_ боје на којој је овај натпис у два реда машински извезен концем \_\_\_\_\_\_\_\_\_\_\_\_ боје.

 Ознака из става 1. овог члана носи се пришивена или причвршћена чичком изнад горњег десног џепа на униформи.

**Члан 22.**

 Ознака са натписом „КОМУНАЛНА МИЛИЦИЈА ОПШТИНЕ/ГРАДА \_\_\_\_\_\_\_\_\_\_\_\_\_\_\_\_“ је у облику квадрата димензија 140X140 мм и представља подлогу \_\_\_\_\_\_\_\_\_\_\_\_\_\_\_ боје оивичену концем \_\_\_\_\_\_\_\_\_\_ боје на којој је овај натпис у четири реда машински извезен концем \_\_\_\_\_\_\_\_\_\_\_ боје.

 Ознака из става 1. овог члана носи се пришивена или причвршћена чичком на рукавима униформе.

**Члан 23.**

 Ознака са грбом општине/града \_\_\_\_\_\_\_\_\_\_\_\_\_ састоји се од подлоге у облику квадрата деменизија 140X140 мм \_\_\_\_\_\_\_\_\_\_\_\_\_ боје оивичене концем \_\_\_\_\_\_\_\_\_\_ боје на којој је у средини машински извезен грб.

 Ознака из става 1. овог члана носи се пришивена или причвршћена чичком изнад горњег левог џепа на униформи.

 Грб општине/града \_\_\_\_\_\_\_\_\_\_\_\_ на ознаци из става 1. овог члана аплицира се у складу са одлуком општине/града \_\_\_\_\_\_\_\_\_\_\_\_\_\_\_\_ којом се уређује употреба грба и у складу са сврхом униформе да означава службени статус комуналног милиционара у обављању послова из надлежности општине/града \_\_\_\_\_\_\_\_\_\_\_\_\_\_\_\_\_.

**Члан 24,**

 Ознака презимена, идентификационог броја и положаја комуналног милиционара је плочица у облику правоугаоника димензија 100X30 мм сребрнобеле боје на којој је црним словима у првом реду исписан идентификациони број и положај (НАЧЕЛНИК КОМУНАЛНЕ МИЛИЦИЈЕ, ШЕФ ОРГАНИЗАЦИОНЕ ЈЕДИНИЦЕ, КОМУНАЛНУ МИЛИЦИОНАР), а у другом реду исписано презиме комуналног милицонара.

 Ознака из става 1. овог члана носи се изнад ознаке из члана 21. ове одлуке, симетрично и паралелно постављена у односу на њу на удаљености од око 20 мм.

**Члан 25.**

 Ознаке звања носе се на нараменицама и у виду су трака \_\_\_\_\_\_\_\_\_\_\_\_ боје, уздуж по ширини нашивених, ширине 10 мм, међусобно растављених 8 мм, тако да свака трака означава по једно звање од почетног звања до звања које има комуналну милиционар у униформи.

1. **ЗАВРШНЕ ОДРЕДНЕ**

**Члан 26.**

Скице униформе и ознака на униформи комуналних милиционара одштампане су у прилогу ове одлуке и чине њен саставни део.[[3]](#footnote-3)

**Члан 27.**

 Поред униформи и ознака прописаних овом одлуком, комуналним милиционарима се, кад то захтевају услови рада и прописи о безбедности и здрављу на раду, обезбеђују и други делови одеће (заштитна пододела и слично) који не представљају њихову униформу у смислу ове одлуке.

**Члан 28.**

 Комунални милиционари задужиће униформе и ознаке прописане овом одлуком у року од три дана од дана стицања права на самостално обављање послова и примену овлашћења комуналних милиционара.

 У року из става 1. овог члана комуналним милиционарима, приликом задужења униформе и ознака, отвориће се и лични картони задужења.

**Члан 29.[[4]](#footnote-4)**

Даном ступања на снагу ове одлуке престаје да важи Одлука о униформи, ознакама на униформи и начину ношења униформе комуналних полицајаца („Службени лист града \_\_\_\_\_\_\_\_\_\_\_\_\_“, број \_\_\_\_).

**Члан 30.**

 Ова одлука ступа на снагу осмог дана од дана објављивања у „Службеном листу општине/града \_\_\_\_\_\_\_\_\_\_\_\_\_\_“.

Скупштина општине/града\_\_\_\_\_\_\_\_\_\_\_ ПРЕДСЕДНИК

Број\_\_\_\_\_\_\_\_, \_\_\_\_\_\_\_\_\_\_\_\_\_\_ године \_\_\_\_\_\_\_\_\_\_\_\_\_\_\_\_\_\_\_\_

1. Наведени делови (комплет основне униформе) су довољни али се могу и изменити – заменом појединих или додавањем других делова униформе, као што су капа, шешир, шал, кравата, блуза, пуловер, ветровка, мантил и друго. [↑](#footnote-ref-1)
2. Основна боја униформе, сагласно члану 47. став 5. Закона, не може бити тамно плава, јер је та боја резервисана за полицију тј. искључиво право ношења униформе те боје имају припадници полиције. Такође, боја униформе комуналних милиционара не би могла бити маслинасто зелене боје као боје која припада униформи припадника Војске Србије. [↑](#footnote-ref-2)
3. Уколико се процени да је текстуални опис униформе и ознака на њој, садржан у текстуалном делуј модела ове одлуке довољан, овај члан се може изоставити. [↑](#footnote-ref-3)
4. Овај члан треба да садрже само одлуке градова којим су имали комуналну полицију до доношења Закона о комуналној милицији. [↑](#footnote-ref-4)